ટૂંક સમયમાં ઐશ્વર્યાની ‘અે દિલ હૈ મુશ્કિલ’ ફિલ્મ રિલીઝ થશે. તે કહે છે કે હું મારી ફિલ્મની રિલીઝ પહેલાં ક્યારેય પણ નર્વસ થતી નથી. ફિલ્મો આવતી જતી રહે છે, પરંતુ તેના માટે નર્વસ થવું કોઇ પ્રકારની સમજદારી નથી. જો તમને દર્શકો પસંદ ન કરે તો નર્વસ થવાથી શો ફાયદો? ઐશ્વર્યાની ઉંંમર ૪૦ પ્લસ થઇ ચૂકી છે, પરંતુ તે આજે પણ યંગ પાત્ર ભજવી રહી છે. આ અંગે વાત કરતાં તે કહે છે કે ખરેખર મને પણ એ વાતનો ગર્વ છે. મને ખુશી છે કે મારા કામ અને કરિયરમાં મારી ઉંંમર બાધારૂપ બની નથી, જોકે તેની ક્રેડિટ ફિલ્મ મેકર્સને પણ જાય છે, કેમ કે તેઓ હજુ સુધી મને એવાં પાત્રો ભજવવા માટે ફિટ માને છે. હું માનું છું કે કોઇ પણ કામ ત્યાં સુધી કરતાં રહેવું, જ્યાં સુધી તમને તે કરવાની મજા આવે. •